**NÁRODNÁ RADA SLOVENSKEJ REPUBLIKY**

**VII. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: CRD-2191/2018

**1233a**

 **Správa**

**Zahraničného výboru Národnej rady Slovenskej republiky o prerokovaní návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k dokumentu OSN Globálny pakt o bezpečnej, riadenej a legálnej migrácii (tlač 1233)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Predseda Národnej rady Slovenskej republiky svojím rozhodnutím č. 1283 z 12. novembra 2018 pridelil návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k dokumentu OSN Globálny pakt o bezpečnej, riadenej a legálnej migrácii (tlač 1233) na prerokovanie Zahraničnému výboru Národnej rady Slovenskej republiky s tým, že ako gestorský výbor podá Národnej rade Slovenskej republiky informáciu o výsledku prerokovania uvedeného návrhu vo výbore a návrh na uznesenie Národnej rady Slovenskej republiky.

Predložený návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k dokumentu OSN Globálny pakt o bezpečnej, riadenej a legálnej migrácii (tlač 1233) Zahraničný výbor Národnej rady Slovenskej republiky prerokoval na 54. schôdzi výboru dňa 21. novembra 2018.

Zahraničný výbor Národnej rady Slovenskej republiky hlasoval o návrhu uznesenia, ktorým výbor odporúča Národnej rade Slovenskej republiky uznesenie Národnej rady Slovenskej republiky k dokumentu OSN Globálny pakt o bezpečnej, riadenej a legálnej migrácii (tlač 1233) **schváliť**.

Zahraničný výbor Národnej rady Slovenskej republiky uvedené uznesenie schválil (uznesenie Zahraničného výboru Národnej rady Slovenskej republiky č. 128 z 21. novembra 2018) a zároveň poveril poslanca Národnej rady Slovenskej republiky **Mariána Kéryho**, aby na schôdzi Národnej rady Slovenskej republiky informoval o výsledku rokovania Zahraničného výboru Národnej rady Slovenskej republiky. Správa Zahraničného výboru Národnej rady Slovenskej republiky bola schválená uznesením č. 129 z 21. novembra 2018.

Bratislava 21. november 2018

**Katarína Cséfalvayová, v.r.**

 predsedníčka Zahraničného výboru

 Národnej rady Slovenskej republiky

NÁRODNÁ RADA SLOVENSKEJ REPUBLIKY

VII. volebné obdobie

N á v r h

UZNESENIE

NÁRODNEJ RADY SLOVENSKEJ REPUBLIKY

z ........................ 2018

k dokumentu OSN Globálny pakt o bezpečnej, riadenej a legálnej migrácii

 **Národná rada Slovenskej republiky**

 **A. k o n š t a t u j e, že**

 Globálny pakt o bezpečnej, riadenej a legálnej migrácii v podobe konečného návrhu z 11. júla 2018, je rozporuplným dokumentom, ktorý nie je v súlade s aktuálnou bezpečnostnou a migračnou politikou Slovenskej republiky;

 **B. ž i a d a**

 **vládu Slovenskej republiky, aby**

zaujala nesúhlasné stanovisko ku Globálnemu paktu o bezpečnej, riadenej a legálnej migrácii v podobe konečného návrhu z 11. júla 2018,

vykonala príslušné opatrenia spojené so stiahnutím Slovenskej republiky z procesu prijímania Globálneho paktu o bezpečnej, riadenej a legálnej migrácii v podobe konečného návrhu z 11. júla 2018 a jeho neprijatím Slovenskou republikou na stretnutí vlád a vysokých predstaviteľov, ktoré sa má uskutočniť v Maroku 10. a 11. decembra 2018.

Bratislava november 2018